13. Anlægsbevilling til renovering af toiletter på [adresse] (Åben)
Tidl. politisk behandling BY, 26.04.22, pkt. 19
Forventet sagsgang
TM-U, BS-U, ØK, BY
Lovgrundlag
SAGENS INDHOLD
Byrådet skal i denne sag tage stilling til en anlægsbevilling på 1,25 mio. kr. til 
renovering af toiletter på [adresse] finansieret af det afsatte rådighedsbeløb i 
2023 (A-220).
Projektet omfatter en renovering af 19 elev- og personaletoiletter samt et handicaptoilet med nye gulve, 
gulvafløb, ny sanitet og armaturer, ny belysning, nye loft- og vægoverflader o.l. Renoveringerne omfatter 
også renovering af forrum mv. til toiletterne.
Forslaget til ”Renovering af toiletter på [adresse], 2023” fremgår af bilag, herunder eksempler på 
renoverede toiletter på skolen i 2022. 
VURDERING
På Ulstrup Skole er der konstateret et væsentligt behov for renovering af de fleste af skolens i alt 48 elev- 
og personaletoiletter samt et behov for etablering af flere toiletter i skolens indskolingsafdeling. I 2020 og 
2022 er der renoveret 23 elev- og personaletoiletter, og der er etableret to nye toiletter i skolens 
indskolingsafdeling. Det foreslås, at der i 2023 renoveres 19 elev- og personaletoiletter. Hvis den foreslåede 
renovering gennemføres, vil der være et tilstrækkeligt antal nyrenoverede toiletter på [adresse] 
sammenholdt med det nuværende elevtal. Denne vurdering bygger på Sundhedsstyrelsens anbefaling om 
15 børn pr. toilet i de større klasser, og helst kun 10 børn pr. toilet i de mindre klasser.
Elevtoiletterne renoveres med nyt interiør, og der er opmærksomhed på både belysning og 
udsmykning/farvevalg som noget, der kan forbedre elevernes toiletoplevelse. 
Grundet projektets begrænsede omfang og kompleksitet udbydes renoveringsopgaven i underhåndsbud. 
Entrepriseformen er hovedentreprise, idet koordineringsopgaven i projektet mest fordelagtigt varetages af 
en hovedentreprenør. Dermed er det hovedentreprenørens ansvar at stå for byggeledelse og koordinering. 
Ejendomscentret har i dette projekt varetaget projekteringsopgaven, og vil stå for tilsynet med 
renoveringen.
Renoveringsarbejderne gennemføres i 2023 og færdiggøres i 2024, og renoveringerne tilrettelægges på 
en måde, så der ikke opstår væsentlige gener for eleverne og undervisningen.  
ØKONOMI
I 2019 blev toiletforholdene på skolerne gennemgået og i perioden 2020-2023 er der renoveret 90 toiletter 
fordelt på [adresse], [adresse], Haldum Hinnerup Skole, Korsholm Skole, [adresse], 
Ulstrup Skole og [adresse]. På [adresse] og Ulstrup Skole er der nyetableret 10 elevtoiletter 
og et handicaptoilet. Renovering og udbygning af toiletter på [adresse] og Tungelundskolen indgår i 
forslag om helhedsplaner for de to skoler.
[adresse]: Gurli Jeppesen
Dok-ID: 3564941
Sagsbehandler: abs
Byråd
27. september 2023  19:00
Der søges nu om frigivelse af et rådighedsbeløb på 1,25 mio. kr. til renovering af toiletter på [adresse] 
finansieret af det afsatte rådighedsbeløb i 2023. Renoveringsprojektets samlede anlægsudgift er opgjort til 
1,7 mio. kr. De resterende 450.000 kr. finansieres af restrådighedsbeløb i forbindelse med anlægsbevilling 
til renovering af elevtoiletter på [adresse] i 2022 (A-209).
Der er ingen afledte driftsudgifter forbundet med toiletrenoveringen.
INDDRAGELSE
Ejendomscentret har i samarbejde med Ulstrup Skole vurderet behovet for toiletrenoveringer ligesom 
renoveringsarbejderne tilrettelægges i samarbejde med skolen.   
INDSTILLING
Direktøren for Teknik og Miljø og direktøren for Børn og Kultur indstiller til Byrådet:
1.
At godkende en anlægsbevilling på 1,25 mio. kr. til renovering af toiletter på [adresse] finansieret 
af det afsatte rådighedsbeløb i 2023.
BESLUTNING
Børne- og Skoleudvalget, 5. september 2023:
Fraværende: Ingen
Indstilles godkendt.
Teknik- og Miljøudvalget, 6. september 2023:
Fraværende: Ingen
Indstilles godkendt.
Økonomiudvalget, 19. september 2023:
Fraværende: Ingen
Indstilles godkendt.
Byrådet, 26. september 2023:
Fraværende: Ulrike Friis, Frederik Andersen
Godkendt.
Bilag
1.
Renovering af toiletter på [adresse], 2023 (3592564)
2.
Understøttelse af FN's verdensmål (3568625)
